TV 2: Fostervold sparket fra programlederjobb
Det melder TV 2-programmet God Kveld Norge. Etter det de kjenner til skal Viasat og Fostervold Tvedten være uenige i om flere punkter i hennes arbeidsforhold. Derfor trekker TV-kjendisen sin tidligere arbeidsgiver også for retten. MTG Norge, som eier Viasat, opplyser at de respekterer avgjørelsen om å ta konflikten til retten.Administrerende direktør i MTG Norge Trygve Rønningen, forteller at Fostervold mistet jobben som en del av selskapets nedbemanninngsprosess. – Mediebransjen er i en stor omstilling og det betyr også nedbemanning. For oss så har det betydd et tredvetalls ansatte som måtte gå, og Guro er en av dem. Nå har arbeidslivet noen regler for hvordan man nedbemanner og de reglene mener vi at vi har fulgt. Alle har akseptert det opplegget vi har lagt fram, med ett unntak, sier MTG-toppen. Det unntaket er altså Fostervold Tvedten, som nå ønsker å få prøvd saken sin for retten.Profilen startet TV-karrieren som sportsanker helt tilbake i 1999. Den gangen for TV 2. Hun ledet en rekke ulike programkonsepter for kanalen før hun med tungt hjerte forlot TV 2 våren 2012 til fordel for Viasat. Profilen skulle blant annet lede kanalens Champions League-sendinger sammen med blant annet Jan Åge Fjørtoft og Rune Bratseth. Hun er gift med håndballprofilen Håvard Tvedten, som spiller for den danske klubben Aalborg og lenge var en sentral spiller på det norske herrelandslaget i håndball. De to bor i Danmark, og har to barn sammen. VG har forsøkt å komme i kontakt med Fostervold Tvedten uten å lykkes. Hun har selv ikke ønsket å kommentere saken på det nåværende tidspunkt.
Guro Fostervold Tvedten (41) har blitt sagt opp fra programlederjobben i Viasat.